อัน แจ-อุก

อัน แจ-อุก (; เกิด 30 ตุลาคม ค.ศ. 1971) เป็นนักแสดงและนักร้องชายชาวเกาหลีใต้

 อาชีพ 
อัน แจ-อุกใช้ชีวิตในวัยเด็กส่วนใหญ่ในบ้านเกิดของเขา ในเขตโดนัมดง ในกรุงโซล ก่อนที่จะสำเร็จการศึกษาจากสถาบันศิลปะโซล ซึ่งเขาเรียนเอกการละคร หลังจากสำเร็จการศึกษาในปี ค.ศ. 1994 อันได้เข้าสู่วงการการแสดงครั้งแรกใน Song of a Blind Bird ซึ่งสร้างจากเรื่องจริง จากนั้นจึงได้แสดงบทสมทบในละครโทรทัศน์หลายเรื่องในช่วงปี 1995–96 เช่น Hotel และ Their Embrace ในปี ค.ศ. 1997 เขาและนักแสดงร่วมอย่างชเว จิน-ซิลโด่งดังจากละครยอดนิยมเรื่อง ลิขิตแห่งดวงดาว ซึ่งได้รับเรตติ้งมากกว่า 49% ไม่เพียงแต่จุดประกายเทรนด์ทรงผม แฟชั่น และผลิตภัณฑ์ที่นำเสนอในซีรีส์เท่านั้น อันกลายเป็นดาราชื่อดังของเกาหลีและความนิยมของเขาขยายไปยังจีน ญี่ปุ่น และประเทศในเอเชียตะวันออกเฉียงใต้

ลิขิตแห่งดวงดาว ยังเป็นจุดเริ่มต้นอาชีพนักร้องของอันเช่นกัน เพลง Forever ซึ่งนำเสนอในช่วงตอนจบของซีรีส์ระหว่างคอนเสิร์ตของตัวละครคัง มิน-ฮี กลายเป็นเพลงไตเติ้ลในอัลบั้มเปิดตัวของเขา และมียอดขายมากกว่า 700,000 ชุด เขาแต่งเพลงและร้องเพลงมาตลอดหลายปีที่ผ่านมา โดยจัดคอนเสิร์ตมากมายในญี่ปุ่นและจีน และออกอัลบั้มเช่น Memories และ Reds in Ahn Jae-wook

ในปี ค.ศ. 1998 เขาได้แสดงนำในภาพยนตร์สามเรื่อง ได้แก่ Rub Love กับอี จี-อึน, Tie a Yellow Ribbon กับคิม ฮเย-ซู และ First Kiss กับชเว จี-อู แต่ไม่ประสบความสำเร็จในบ็อกซ์ออฟฟิศแม้ว่าเขาจะได้รับความนิยมในขณะนั้นก็ตาม เขายังแสดงใน Garden of Heaven ร่วมกับอี อึน-จู ในปี ค.ศ. 2003 และโปรเจ็กต์ภาพยนตร์เกาหลี-ญี่ปุ่นเรื่อง Triangle ในปี ค.ศ. 2009 อีกด้วย

ในทางกลับกัน อันมุ่งเน้นไปที่จอแก้วโดยปรากฏตัวในละครโทรทัศน์มากกว่า 10 เรื่องตั้งแต่ปลายทศวรรษ 1990 จนถึงตลอดทศวรรษ 2000 ในจำนวนนี้ก็มี ที่สุดแห่งรัก ที่แสดงร่วมกับคิม ฮี-ซุน, เชียร์สุดใจ นายกระจอก ที่แสดงร่วมกับแช ริม และ I Love You (หรือที่รู้จักในชื่อ Saranghae) ที่แสดงร่วมกับซอ จี-ฮเย

เมื่อเขาเข้าสู่วัยสี่สิบสถานะไอดอลของเขาก็ค่อย ๆ เปลี่ยนไปเมื่อมีนักแสดงรุ่นน้องเข้ามาในวงการจำนวนมาก อันก็กลับสู่รากฐานของเขาในฐานะนักแสดงละครเวทีอีกครั้งKwon, Mee-yoo (July 5, 2011). "Ahn Jae-wook returns with Jack the Ripper" . The Korea Times. Retrieved 3 April 2012. เขาเล่นเป็นแดเนียลใน Jack the Ripper (เวอร์ชันภาษาเกาหลีที่ดัดแปลงมาจากละครเพลง Jack Rozparovač ของเช็ก) ตั้งแต่ปี ค.ศ. 2009 ถึงปี ค.ศ. 2011Park, Min-young (July 11, 2011). "Musical fans get star-studded bonanza" . The Korea Herald. Retrieved 29 March 2012. จากนั้นก็กลับมารับบทเดิมอีกครั้งในละครเพลงที่กรุงโตเกียว ประเทศญี่ปุ่นในปี ค.ศ. 2012

เพื่อเป็นการฉลองครบรอบ 50 ปีของสถานีโทรทัศน์เอ็มบีซี อันได้แสดงนำในละครแนวย้อนยุคเรื่อง Lights and Shadows ในปี ค.ศ. 2011 ละครแนวดรามาที่เน้นเรื่องราวธุรกิจบันเทิงของเกาหลีในช่วงยุค 1960 ถึง 1980 ครองอันดับ 1 ในช่วงเวลาออกอากาศติดต่อกัน 20 สัปดาห์

ต่อมาอันก็ได้แสดงนำในละครเพลงเรื่อง Rudolf ที่เกาหลีเมื่อปี ค.ศ. 2012 ซึ่งเป็นเรื่องราวเกี่ยวกับอุบัติการณ์ที่ Mayerling ในปี ค.ศ. 1889 ที่เกี่ยวข้องกับอาร์ชดยุกรูด็อล์ฟ มกุฎราชกุมารแห่งออสเตรีย-ฮังการี

ในเดือนกุมภาพันธ์ ค.ศ. 2013 อันได้เข้ารับการผ่าตัดสมองที่สหรัฐอเมริกาเนื่องจากมีเลือดออกใต้เยื่อหุ้มสมองชั้นกลาง หลังจากพักไปหนึ่งปี อันกลับมาทำงานในเดือนเมษายนปี ค.ศ. 2014 ด้วยละครเพลงเรื่อง Le Roi Soleil เขาเฉลิมฉลองครบรอบ 20 ปีในวงการบันเทิงโดยจัดคอนเสิร์ตชื่อ One Fine Day ในเดือนตุลาคม ค.ศ. 2014

 อ้างอิง 

หมวดหมู่:ผู้ได้รับรางวัลบลูดรากอนฟิล์ม สาขานักแสดงชายหน้าใหม่ยอดเยี่ยม
หมวดหมู่:นักร้องป็อปร็อกเกาหลีใต้
หมวดหมู่:นักร้องชายชาวเกาหลีใต้ในศตวรรษที่ 20
หมวดหมู่:นักแสดงละครเพลงชายชาวเกาหลีใต้
หมวดหมู่:นักแสดงละครเวทีชายชาวเกาหลีใต้
หมวดหมู่:นักแสดงภาพยนตร์ชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:ศิษย์เก่าจากสถาบันศิลปะโซล
หมวดหมู่:นักแสดงชายจากโซล
หมวดหมู่:บุคคลที่เกิดในปี พ.ศ. 2514
หมวดหมู่:บุคคลที่ยังมีชีวิตอยู่
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:นักร้องจากโซล